Komisia územného plánovania, životného prostredia a dopravy Miestneho zastupitelstva Mestskej časti Bratislava – Ružinov  (ďalej len „Komisia“)

Zápisnica č. 9/2015
zo zasadnutia Komisie konaného dňa 15.06. 2015

Prítomní: 	PhDr. Patrik Guldan, , Mgr. Jozef Matúšek (od 17:50), Ing. Katarína Šimončičová, Ing. Anna Reinerová,  Mgr. Peter Herceg, Ing. Peter Rakšányi, PhD
Neprítomní:	Ing. Slavomír Drozd (ospravedlnený), Mgr. Martin Ferák (ospravedlnený)

Program:
A. 	Územnoplánovacia dokumentácia: Územné plány zón
1. 	Prehľad o stave pripravovaných územných plánov zón (upravený tabuľkový prehľad).
2. 	Opatrenia organizačného charakteru a zrýchlenie obstarávania ÚPN – Z.

B. 	Materiály referátov Miestneho úradu
1. 	Návrh  na pomenovanie ulíc v mestskej časti Bratislava – Ružinov obchodná zóna PHAROS.
2. 	Inventarizácia vzrastlej zelene v Ružinove.
4. 	Interpelácia poslanca pána Ing. Patoprstého na pána prednostu MÚ Bratislava – Ružinov, ohľadom riešenia dopravnej situácie – vyústenia ulice Maximiliána Hella na Trnavskú cestu, t. j. prikázaný smer na odbočenie v pravo.

C.	Investičné zámery
1.	Informácia o stave žiadosti spol. STARZ vo veci vybudovania Ružinovskej cyklotrasy (pozdĺž Ružinovskej ulice).
2.	Riešenie dopravnej situácie na Skladištnej ulici.
3.	Informatívne: Správa o hodnotení – „Polyfunkčný objekt autobusová stanica Mlynské nivy“, 05/2015, hodnotenie zámeru v zmysle zákona č. 24/2006 Z. z.
4.	Informatívne: Stanovisko k investičnej činnosti – stavba „Polyfunkčný objekt Lidl“.
5.	Stanovisko k projektovej dokumentácii pre územné rozhodnutie - „Rekonštrukcia, vostavba a stavebné úpravy bytu č. 10“, Koceľova 14, Bratislava.
6.	Stanovisko k projektu pre územné rozhodnutie bytový dom „Bancíkovej“. Prizvaný projektant.

D. 	Podnety 
D.1 	Podnety od občanov
1. 	Zámer výstavby parkoviska na detskom ihrisku vo vnútrobloku ulíc Oravská - Košická 10 až 18- Tekovská nová 3 až 7 a Tekovská stará 2 až 6 podzemnú garáž na mieste detského ihriska.

D.2 	Návrhy a podnety členov komisie
1. 	Chodníky – Pošeň: dobudovanie chýbajúcich problematických úsekov: Šándorova ul., Seberíniho ulica.
2. 	Zverejňovanie na úradnej tabuli – stavebný úrad – úplnosť dokumentov a prehľadnosť.
3. 	Zverejňovanie na úradnej tabuli – Životné prostredie – úplnosť dokumentov a prehľadnosť (výrubové konania a pod.).
4. 	Ružinovský podnik VPS, kvalita služieb a harmonogram kosenia.

E.	Materiály Miestnej rady

F.	Rôzne
1.	Informácia o ohliadke výstavby nájomných bytov spoločnosti Soravia.

K bodu A.1.1
Komisia územného plánovania, životného prostredia a dopravy berie predložený materiál na vedomie. Prosíme o preverenie otázky, či začatie obstarávania ÚPN-Z podlieha súhlasnému stanovisku zo strany Hl. mesta SR Bratislavy. 
K ÚPN-Z Ostredky menovite: Konanie o stavenej uzávere pre ÚPN-Z Ostredky je prerušené a bude pokračovať po obstaraní spracovateľa, ktorý zabezpečí vypracovanie (zhotovenie) projektovej dokumentácie pre územné rozhodnutie o stavebnej uzávere pre lokalitu ÚPN - Z Ostredky, MČ Bratislava – Ružinov, v zmysle vyhlášky Ministerstva životného prostredia SR č. 453/2000 Z. z., ktorou sa vykonávajú niektoré ustanovenia stavebného zákona. 

Prítomní: 	5
Za:		PhDr. P. Guldan,  Ing. A. Reinerová, Mgr. P. Herceg, Ing. K. Šimončičová,        Ing. Rakšányi, PhD
Zdržal sa:   	0
Proti:  	0

K bodu A.1.2
Komisia zobrala ústnu informáciu vedúcej Odboru regionálneho rozvoja a životného prostredia na vedomie.    

Prítomní: 	5
Za:		PhDr. P. Guldan,  Ing. A. Reinerová, Mgr. P. Herceg, Ing. K. Šimončičová,        Ing. Rakšányi, PhD
Zdržal sa:         0
Proti:  	0

K bodu B.1
Komisia územného plánovania, životného prostredia a dopravy neodporúča pomenovanie obchodnej zóny po významných športovcoch.

Prítomní: 	5
Za:		Ing. A. Reinerová,  Mgr. P. Herceg, Ing. K. Šimončičová, Ing. Rakšányi, PhD
Zdržal sa:   	0
Proti:  	PhDr. P. Guldan

K bodu B.2
Komisia územného plánovania, životného prostredia a dopravy ďakuje Ing. Pallaghyovej a RNDr. Richterovej za informáciu predloženú k inventarizácii zelene. Existujúca inventarizácia zelene, ktorá bola vypracovaná v roku 2003/2004 je použiteľným podkladom pre jej aktualizáciu, na ktorej sa bude pracovať. Komisia odporúča, aby stromoradia pri komunikáciách III. a IV., ktoré sú mestotvorné mali osobitnú prioritu. Komisia odporúča v spolupráci s Hl. mestom získať poznatky o starostlivosti o dreviny podľa mesta Viedeň a informácie o možnostiach softvérového vybavenia. Vzhľadom na to, že komisia si uvedomuje dôležitosť starostlivosti o dreviny, žiada MČ o vytvorenie odborného miesta pre pracovníka, ktorého hlavnou pracovnou náplňou bude starostlivosť o dreviny. 

Prítomní: 	6
Za:		PhDr. P. Guldan, Ing. A. Reinerová,  Mgr. P. Herceg, Ing. K. Šimončičová, Ing. Rakšányi, PhD, Mgr. J.  Matúšek
Zdržal sa:   	0
Proti:  	0

K bodu B.3
Komisia územného plánovania, životného prostredia a dopravy žiada dopravnú komisiu magistrátu o prioritné riešenie dopravnej situácie križovatky Trnavská / Max. Hella s prihliadnutím 
a) na schválený UPN-Z Trnavská stred, 
b) na charakter Trnavskej cesty, ktorá je súčasťou ZAKOSu Hl. mesta SR Bratislavy, 
c) komisia odporúča regulovať dopravné riešenie uvedenej križovatky svetelnou signalizáciou z dôvodov bezpečnosti prechodu cyklistov a chodcov. 
Komisia ďalej odporúča, aby sa prerokovania uvedeného riešenia zúčastnili Ing. Illa a Ing. Peter  Rakšányi, ktorý bude o výsledku informovať komisiu.  

Prítomní: 	6
Za:		PhDr. P. Guldan, Ing. K. Šimončičová, Mgr. J. Matúšek, Ing. A. Reinerová, Mgr. Peter Herceg, Ing. Rakšányi
Zdržal sa:   	0
Proti:  	0

K bodu C.1
Komisia sa bude uvedenému bodu venovať na najbližšom zasadnutí komisie.

Prítomní: 	6
Za:		PhDr. P. Guldan, Ing. K. Šimončičová, Mgr. J. Matúšek, Ing. A. Reinerová, Mgr. Peter Herceg, Ing. Rakšányi
Zdržal sa:   	0
Proti:  	0

K bodu C.2
Komisia územného plánovania, životného prostredia a dopravy posúdila predložený návrh a dospela k názoru, že súčasný spôsob zásobovania obchodu s potravinami z Páričkovej ulice nepovažuje za najoptimálnejšie riešenie ale s navrhovaným spôsobom riešenia nesúhlasí z dôvodu záberu parkovacích miest. 

Prítomní: 	6
Za:		PhDr. P. Guldan, Ing. K. Šimončičová, Mgr. J. Matúšek, Ing. A. Reinerová, Mgr. Peter Herceg, Ing. Rakšányi
Zdržal sa:   	0
Proti:  	0

K bodu C.3
Komisia berie na vedomie informáciu o správe o hodnotení Polyfunkčného objektu autobusová stanica Mlynské nivy. 
 
Prítomní: 	6
Za:		PhDr. P. Guldan, Ing. K. Šimončičová, Mgr. J. Matúšek, Ing. A. Reinerová, Mgr. Peter Herceg, Ing. Rakšányi
Zdržal sa:   	0
Proti:  	0

K bodu C.4
Polyfunkčný objekt Lidl je navrhovaný v stabilizovanom území a rieši záujmy investora na úkor daného územia, v ktorom bol pomer zelene oproti minulosti značne narušený. Komisia neodporúča dostavbu nového polyfunkčného objektu v danom území aj z dôvodu absencie regulácie funkčnej plochy a navyše územie bolo v posledných rokoch zastavané na úkor zelene.    
Komisia odporúča starostovi rokovať s investorom o otvorení chodníka pozdĺž západnej fasády  administratívnej budovy spoločnosti Lidl aj preto, že je v rozpore s princípmi urbanizmu otvorených priestorov a dopravnej prístupnosti a prístupnosti občanov k obchodnej prevádzke.
 
Prítomní: 	6
Za:		PhDr. P. Guldan, Ing. K. Šimončičová, Mgr. J. Matúšek, Ing. A. Reinerová, Mgr. Peter Herceg, Ing. Rakšányi
Zdržal sa:   	0
Proti:  	0

K bodu C.5
Komisia preštudovala predložený návrh a dospela k tomuto stanovisku: súhlasom s predloženým návrhom by umožnila precedens pre zmenu strešnej krajiny daného územia, ktoré bolo v posledných rokoch znehodnotené nadstavbami. Vzhľadom na to, že predložený návrh rieši estetizáciu tvaru strechy bez vzťahu k ostatným bytovým domom v lokalite, ktorá bola typická práve čistými strešnými hmotami šikmých striech. Komisia je toho názoru, že nie je prípustné modelovať obraz strešnej krajiny ad-hoc. Na základe vyššie uvedeného zásadne nesúhlasí s predloženým návrhom.

Prítomní: 	6
Za:		PhDr. P. Guldan, Ing. K. Šimončičová, Mgr. J. Matúšek, Ing. A. Reinerová, Mgr. Peter Herceg, Ing. Rakšányi
Zdržal sa:   	0
Proti:  	0

K bodu C.6
Komisia územného plánovania, životného prostredia a dopravy po oboznámení sa s projektom a stanoviskom referátu územného plánu a regionálneho rozvoja neodporúča umiestnenie predmetnej stavby v danom území. 

Prítomní: 	6
Za:		Ing. A. Reinerová,  Mgr. P. Herceg, Ing. K. Šimončičová, Mgr. J.  Matúšek, , PhD, 
Zdržal sa:   	Ing. Rakšányi,
Proti:  	PhDr. P. Guldan

Priebeh hlasovania:
Komisia územného plánovania, životného prostredia a dopravy sa oboznámila s projektom pre územné rozhodnutie, ktorý predložil Ing. arch. Vršanský a syn. Projekt reprezentuje na jednej strane špičkovú ukážku architektúry bytového domu avšak problém, s ktorým sa komisia územného plánovania, životného prostredia a dopravy musela vysporiadať je vstup stavebných hmôt domu do prostredia, ktoré je stabilizované a je výsledkom kvalitného urbanistického riešenia, ktoré je hodné ochrany a preto aj napriek tomu, že projekt je v súlade s funkčným využitím územia komisia neodporúča umiestniť toto dielo do uvedeného územia. 

Prítomní: 	6
Za:		PhDr. P. Guldan, , Ing. Rakšányi, PhD, 
Zdržal sa:   	Ing. A. Reinerová,  Mgr. P. Herceg, Ing. K. Šimončičová, Mgr. J.  Matúšek
Proti:  	0
	
Predseda komisie žiada, aby bolo v zápisnici uvedené, že návrh uznesenia, ktorý sformuloval a prešla oponentúrou členov komisie bol odmietnutý preto, že poslankyňa Šimončičová a člen komisie Herceg odmietli akceptovať hodnotenie architektúry domu tak ako je uvedené v predchádzajúcom texte.

Rôzne:
•	Komisia žiada o sprístupnenie siete Wifi pre členov komisie v miestnostiach, kde sa konajú zasadnutia komisie (B1,B2).

Zasadnutie Komisie bolo ukončené o 21:50 hod. Prerokovanie bodov D. – F. sa presúva na najbližšie zasadnutie komisie, ktoré sa uskutoční 06.07.2015 o 16:00 hod, členovia komisie žiadajú prizvať na zasadnutie zástupcov RP VPS a.s.

PhDr. Patrik Guldan v. r.
      predseda komisie

Zapísala: Mgr. Alexandra Szőkeová, 15.06.2015
alexandra.szokeova@ruzinov.sk